bigg boss telugu 3 controversy: ou students protest at akkineni nagarjuna house
Bigg Boss 3 రచ్చ: నాగార్జున ఇంటి వద్ద ఉద్రిక్తత.. షో వాయిదా పడేనా?
కింగ్ నాగార్జున ఇంటి వద్ద ఉద్రిక్త పరిస్థితితులు నెలకొన్నాయి. పోలీసులు, ఓయూ విద్యార్ధులు మధ్య తోపులాట అరెస్ట్‌లతో రణరంగంగా మారింది. నాగార్జున హోస్ట్ చేస్తున్న బిగ్ బాస్ సీజన్‌పై క్యాస్టింగ్ కౌచ్ ఆరోపణలు రావడంతో ఈ షోను నిలిపివేయాలంటూ నాగార్జున ఇంటిని ముట్టిడించారు ఓయూ విద్యార్ధులు.
Samayam Telugu | Updated:
Jul 20, 2019, 03:21PM IST
నాగార్జున హోస్ట్ చేస్తున్న బిగ్ బాస్ సీజన్ 3 రేపటి నుండి స్టార్ మాలో ప్రసారం కానున్న నేపథ్యంలో ఈ కార్యక్రమాన్ని నిలిపివేయాలంటూ నాగార్జున ఇంటిని ముట్టడించారు ఓయూ విద్యార్థులు. శనివారం నాడు ఉదయం ర్యాలీగా వచ్చిన ఉస్మానియా యూనివర్శిటీ విద్యార్ధులు హైదరాబాద్ జూబ్లీహిల్స్‌లో ఉన్న ఇంటిని ముట్టడించారు. అయితే నాగార్జున ఇంటికి ఇప్పటికే పూర్తి భద్రతను ఏర్పాటు చేయడంతో.. పోలీసులకు, విద్యార్ధులకు మధ్య తోపులాట జరిగింది. నాగార్జున ఇంటి లోపలికి చొచ్చుకుని వెళ్లేందుకు విద్యార్ధులు ప్రయత్నించడంతో.. వారిని అదుపులోకి తీసుకుని స్టేషన్‌కి తరలించారు.
కాగా.. బిగ్ బాస్‌లో తమకు ఆఫర్ ఇస్తామని చెప్పి మోసం చేశారని.. ఆడిషన్స్‌కి వెళ్లిన తమతో అసభ్యకరంగా ప్రవర్తించారని.. సెక్స్ లేకుండా బిగ్ బాస్ హౌస్‌లో 100 రోజులు ఉంటారా? కమిట్‌మెంట్ ఇస్తారా అని తమతో అనుచితంగా వ్యవహరించారంటూ యాంకర్ శ్వేతా రెడ్డి, సినీ నటి గాయత్రి గుప్తా.. గత కొన్నిరోజులగా నిరసన తెలియజేస్తున్నారు.